## Rješenje kojim se društvu za upravljanje investicijskim fondovima HPB Invest d.o.o., Zagreb, odobrava osnivanje HPB Euronovčanog, otvorenog investicijskog fonda s javnom ponudom

### NN 33/2011 (21.3.2011.), Rješenje kojim se društvu za upravljanje investicijskim fondovima HPB Invest d.o.o., Zagreb, odobrava osnivanje HPB Euronovčanog, otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

761

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 5., 50., 87., 91., 105., 104. i 112. Zakona o investicijskim fondovima (»Narodne novine«, broj 150/05) i članka 2. i 3. Pravilnika kojim se uređuje obvezni sadržaj zahtjeva za izdavanje odobrenja i obvezni sadržaj prospekta otvorenih investicijskih fondova s javnom ponudom (»Narodne novine«, broj 22/07), Hrvatska agencija za nadzor financijskih usluga, na zahtjev društva za upravljanje investicijskim fondovima HPB Invest d.o.o., Zagreb, Praška 5, u predmetu odobrenja osnivanja, odobrenja prospekta i statuta, odobrenja izbora depozitne banke i prijave upisa u registar HPB Euronovčanog otvorenog investicijskog fonda s javnom ponudom, na sjednici Uprave održanoj 10. ožujka 2011. donijela je

RJEŠENJE

1. Društvu za upravljanje investicijskim fondovima HPB Invest d.o.o., Zagreb, Praška 5, odobrava se osnivanje HPB Euronovčanog, otvorenog investicijskog fonda s javnom ponudom.

2. Društvu za upravljanje investicijskim fondovima HPB Invest d.o.o., Zagreb, Praška 5, odobrava se Prospekt i Statut HPB Euronovčanog otvorenog investicijskog fonda s javnom ponudom.

3. Odobrava se izbor društva Hrvatska poštanska banka d.d. iz Zagreba, Jurišićeva 3, za obavljanje poslova depozitne banke za HPB Euronovčani otvoreni investicijski fond s javnom ponudom i to na temelju ugovora sklopljenog 13. listopada 2010. između društva za upravljanje investicijskim fondovima HPB Invest d.o.o., Zagreb, Praška 5, i Hrvatske poštanske banke d.d. iz Zagreba, Jurišićeva 3.

4. HPB Euronovčani otvoreni investicijski fond s javnom ponudom upisuje se u registar fondova pod identifikacijskim brojem JPN160.

5. Ovo rješenje objavit će se u »Narodnim novinama«.

Obrazloženje

Društvo za upravljanje investicijskim fondovima HPB Invest d.o.o., Zagreb, Praška 5, podnijelo je 19. listopada 2010. Hrvatskoj agenciji za nadzor financijskih usluga (dalje: Agencija), zahtjev za izdavanje odobrenja, odobrenja prospekta i statuta, odobrenja izbora depozitne banke i prijave upisa u registar fondova za otvoreni investicijski fond s javnom ponudom HPB Euronovčani, sukladno odredbama članka 91. Zakona o investicijskim fondovima (»Narodne novine«, broj 150/05).

Agencija je 23. studenog i 17. prosinca 2010. uputila zahtjev za dopunu dokumentacije te je zaprimila navedenu dopunu 10. prosinca 2010. i 3. ožujka 2011.

Pregledom zahtjeva za izdavanje odobrenja i prijavu upisa otvorenog investicijskog fonda u registar fondova, utvrđeno je da je Društvo priložilo svu potrebnu dokumentaciju te je utvrđeno da tekstovi Prospekta i Statuta otvorenog investicijskog fonda s javnom ponudom HPB Euronovčani sadrže odredbe sukladno člancima 104. i 112. Zakona o investicijskim fondovima i člancima 2. i 3. Pravilnika kojim se uređuje obvezni sadržaj zahtjeva za izdavanje odobrenja i obvezni sadržaj prospekta otvorenih investicijskih fondova s javnom ponudom (»Narodne novine«, broj 22/07).

Na temelju članka 87. Zakona o investicijskim fondovima, a nakon uvida u dostavljenu dokumentaciju, Uprava Hrvatske agencije za nadzor financijskih usluga donijela je na svojoj sjednici odluku kojom se društvu HPB Invest d.o.o. odobrava osnivanje HPB Euronovčanog otvorenog investicijskog fonda s javnom ponudom te je odlučeno kao u točki 1. ovog rješenja.

Na temelju članka 105. stavka 1. i 113. Zakona o investicijskim fondovima, Uprava Agencije je na svojoj sjednici donijela odluku kojom se odobrava Prospekt i Statut otvorenog investicijskog fonda s javnom ponudom HPB Euronovčanog te je odlučeno kao u točki 2. ovog rješenja.

Sukladno odredbi članka 50., Uprava Agencije donijela je na svojoj sjednici odluku o odobrenju izbora Hrvatske poštanske banke d.d. iz Zagreba, Jurišićeva 3, za obavljanje poslova depozitne banke za HPB Euronovčani otvoreni investicijski fond s javnom ponudom te je odlučeno kao u točki 3. ovog rješenja.

Otvoreni investicijski fond s javnom ponudom HPB Euronovčani upisuje se u registar fondova pod brojem JPN160, sukladno odredbi članka 5. Zakona o investicijskim fondovima te je odlučeno kao u točki 4. ovog rješenja.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

Klasa: UP/I- 451-04/10-06/20

Urbroj: 326-113-11-6

Zagrebu, 10. ožujka 2011.

Predsjednik Uprave
Ante Samodol, v. r.

Rješenje, NN 33/2011-761